Technológiák és találmányok

## **Technológia/Informatika:**

A technológia a Marvel világában (főleg az oldalon) igen nagyon fejlődött napjainkhoz képest. Itt ezekről olvashattok kisebb leírást.

**Mobilok, PDA-k, stb.**
Ezek az eszközök fejlődtek a leggyorsabban az összes közül. A többség még mindig a hagyományos téglalap alakú eszközöket használja, ezek nagyjából úgy funkcionálnak mint a mai mobilok, a képrenyő áttetsző, telefonálni, internetezni, játszani, üzeneteket küldeni lehet velük. Egy fokkal komolyabb eszközök a karórába épített verzió, mely egy apró holografikus kivetítővel rendelkezik ( pár cm-s 3D-s kép), ezek inkább üzleti célokra használatosak, illetve egy végső verzió, gyakorlatilag egy kicsi számítógép, mely rendes holografikus kivetítésre képes.

**Számítógépek:**
Az egyszerű személyi számítógépek is ugrásszerűen nagyot fejlődtek az évtizedek során, gondoljunk csak az első gépekre, melyek egész termeket foglaltak el, a mai nap pedig a zsebünkben is elfér egy annál sokkal nagyobb kapacitású kompjúter. Ez a tendencia folytatódott az oldal világában is, az átlagos ember számítógépe kisebb, gyorsabb, és modernebb mint napjaink elit gépei, képernyőjük speciális üveglap, melyen az átláthatóságot szabályozni lehet, gyakorlatilag az egész képernyő a számítógép maga (a mai tábla gépek modernebb verziója) noha a régimódiaknak még mindig elérhető a klasszikus felállás, persze sokkal futurisztikusabb külsővel.
Azonban jelen írás nem az egyszerű felhasználó, egyszerű eszközeiről fog szólni, sokkal inkább a nagyvállalatok, milliomosok, de főként az X-men és S.H.I.E.L.D. technológiájáról.
Maga a fejlettségi szint részben az embertelenek, és atlantisziak által közvetített, részben a föld tudósai, és a multi cégek fejlesztései miatt jött létre. Holografikus kijelzők, melyeket pusztán kézmozdulatokkal lehet irányítani, 3-D-s megjelenítés stb. A képet tetszőlegesen lehet nagyítani, csökkenteni, forgatni, kiemelni részleteket, gyakorlatilag a képzelet szab határt a használatuknak.
Hangutasítással már szinte mindegyik ilyen eszköz rendelkezik, de ez még nem minden. A rendszereket lehetséges összekötni, így egy házon belül bárhol nézhetünk filmet, akár séta közben is, ha úgy van kialakítva a rendszer. Egy igazán modern, és fejlett épületben a "konzol" azaz egy holgrafikus megjelenítés bárhol megjelenhet, pusztán hang aktiválásra (felhasználó által meghatározott). Ezenkívül még a technika képes gyakorlatilag mindent irányítani a házban, így akár szinkronba hozható az ébresztő óra, reggeli fürdő, és a kávégép is. Ilyenkor a reggeli csörgés után egyből megindul a fürdővíz, és mire megszárítkozunk, már elkészült a frissenfőtt kávé. Ez persze csak egy banális példa, szinte bármit be lehet programozni, és a megfelelő hardware-rel kivitelezni.
Nagyon fejlett kivetítőkkel, és holografikus technikával (lsd lejjebb) bármit ki lehet vetíteni teljesen élethűen, akár a Veszélyterem a Kúriában. Ezek a nagyon fejlett eszközök már érintésre is valódinak tűnő illúziót hoznak létre
 **Holografikus álcázó eszközök**
Nos ezek szinte teljesen elérhetetlenek a magánszektor számára, ha valaki nem milliomos, vagy nincsenek jó kapcsolatai. Főként azok a mutánsok használják akiknek nincs emberi külsejük, hiszen egy ilyen eszközzel emberinek tűnhetnek, de nem idegen a technológia a bérgyilkosok, kémek, illetve a felvágó miliomosok közt sem. Közös pontjuk, hogy NEM változtatnak tulajdonságokat, csakis a külsőt, és csakis bizonyos mértékben
Több fajtája van, a legegyszerűbb a használó ruháját változtatja meg, egy másikra. Az olcsóbb eszközök keveset, a drágábbak szinte bármennyi öltözet mását képes a hordozóra vetíteni, s ezek minősége már kézzel fogható. Szó szerint.
Egy fokkal bonyolultabb eszköz már az egész külsőt képes megváltoztatni (méreti változást ne ér el), az egyszerűbbek egy meghatározott formát vetítenek, míg a professzionális kémek eszközei szinte akármilyen külsőt képesek leutánozni, s ezek akár tapintható változást is elérnek.
Kétségkívül a leghasznosabb, és legbonyolultabb eszközök a láthatatlanságot generálóak. Ezekkel a használó képes eltűnni a szemek elől, a minőségtől függően pedig akár órákig, mozgás közben is fenntartani ezt az állapotot, vagy csak a mozdulatlanságig őrizni meg a használót így.

Írta: Genocide

## Technológiák, találmányok

**X-men technológia**
**Cerebro**- Egy mutáns kereső gépezet amelyhez 4-es vagy 5-ös szintű telepata mutáns kell, hogy tökéletesen funkcionáljon. A gép érzékeli és megkeresi a mutánsok a világ bármely részén. 3-as vagy annál alacsonyabb szintű telepata mutánsokban kárt tehet a szerkezet használata.

**Veszélyterem**- Egy edzőterem, amit Charles Xavier tervezet és később idegen technológiával fejlesztett. Egy nagy terem, amibe a vezérlőbe programozott 3d-s tökéletes élethű helyszíneket lehet létre hozni. Ameddig a terem aktív addig minden tökéletesen valós és veszélyes. A földön maradt kree és shi'ar technológiának köszönhetően teljesen élethű hologramokat és szimulációkat tudnak itt létrehozni, amiket nem lehet a valóságtól megkülönböztetni.

**Blackbird**- Az X-men fejlesztett lopakodó gépe, ami képes teljesen láthatatlanná válni minden érzékelő számára. (ebbe bele tartozik a szem is)

**S.H.I.E.L.D. TECHNOLÓGIA**
Ismert nevén: **S**trategic **H**azard **I**ntervention, **E**spionage **L**ogistics **D**irectorate
Helicarrier
Égi anyahajók a modern technológia csúcsai. Hihetetlen fegyverarzenállal, rengeteg szabadtérrel, és minden ilyen hajón több, mint 70 vadászgép szokott lenni. A modern hadviselés leghasznosabb találmányai. A manapság használt és létező egyetlen Helicarrier neve Fury és úgy tervezték, hogy Einar és Hulk harcát is képes legyen kibírni a levegőben

Repülő autók
Teljesen átlagosnak tűnő sportkocsik, amiket a SHIELD ügynökei alkalmaznak, de a külső megtévesztő. Ezek a járművek golyóállóak a föld legfejlettebb érzékelői vannak benne és képesek a repülésre is.

Gamma kísérlet
Doctor Bruce banner Hulk hatásának a másolása kiképzett katonákon úgy, hogy azok kapnak Banner véréből, hatások:
- Bőrük szürke testük erős és ellenálló
- Erejük 30 és 50 erőkategória közt mozoghat (vagyis 30 v 50 tonna megemelésére képesek) (Lásd egyébként Fajok: emberek topicban)

Hangya kísérlet
Doctor Pym sikeres méretváltoztató szérum kísérletének a másolása így kiképzett kémeket lehet a zsugorodás képességével felszerelni. A katonák egy speciális páncélt is kapnak, ami a lehallgatáshoz való felszereléseket tartalmazza és hátul harchoz szükséges robot karokat. A sisakkal képesek minimálisan parancsolni a hangyáknak minél több fölött próbálnának meg uralkodni annál kevésbé működik.
- A páncél növeli az erejüket és ellenálló. (de csak kicsi mértékben)

Vaskatona vért
Speciális vértek, amiket Tony Stark a vasember tervezett, ezek tulajdonságai teljesen attól függnek, hogy a viselő miket tetet a vértbe. (Lásd: fajok: emberek, vaskatonák rész alatt)

**Az AIM FŐBB TALÁLMÁNYAI**
Az AIM találmányainál fontos megjegyezni, hogy a legtöbb adat, szinte minden elveszett a Bukás során, törlődött mindenhonnan, manapság, ami ismert az az újraalapult AIM, illetve így a Hydra kezében van. Manapság a klónozás, űrutazás, robotok és őrszemek az, ami kijuthatott bárhova, de a többi nem. Illetve a pszi-biztos implantátumokat a SHIELD is ismeri, és használja.

Aktív találmányok:
Klónozás
Az AIM tudósai tökélyre fejlesztették a klónozást, és immár bárkit, akitől egyetlen apró DNS-mintát szereznek (vér, bőr, haj, nyál...), le tudnak klónozni. Sőt, a klónok genetikai adottságait úgy tudják alakítani, hogy azok még felül is múlják eredetijüket. Gyorsított öregítési eljárással pár nap alatt elérheti minden klón a felnőtt kort, és az elméjüket agymosással szabadon alakíthatják az AIM-esek.

Űrutazás
Az AIM a Skrullok segítségével elképesztően fejlett űrhajók építésére vált képessé, amelyek bőven elérik a fénysebességet is. Messzi-messzi galaxisokba is el tudnak jutni az ilyen űrhajókban utazók, ám az effajta járművek megépítése nem kevés időbe, energiába és pénzbe kerül. Legutóbb a Noé űrhajót indította útjára az AIM egy távoli világba Galactus támadásának idején.

RoboFriend
Mérföldkőnek számító technikai újításokkal ellátott, mesterséges intelligenciával és érzelemközponttal felszerelt robotok, melyek egyetlen célja a vásárlók életének megkönnyítése volt a reklámok szerint. A robotok minden fizikai munkát elvégeznek az ember helyett, kiváló társaságot biztosítanak, és egy hihetetlen, úttörő technológiának köszönhetően még érzelmek kifejezésére is képesek speciális, ruganyos arcszerkezetüknek és érzelemközpontjuknak hála. Dolgoznak, segítenek, játszanak a gyerekekkel, örülnek és búsulnak… ám az AIM valójában arra használta ezeket a gépeket, hogy a belőlük kitenyésztett szimbiontákat eljuttassák az East Side-ra, ahol aztán kitörtek.

Robotok
A RoboFriendek mellett egyszerűbb, könnyebb munkákra is készítettek már robotokat az AIM-nél, így például a központi épületükben dolgozó titkárnők nagy része is valójában robot. Ezek nagy része egyáltalán nem alkalmazható harcra.

Pszi-biztos implantátum
Egy halántékra illeszthető apró szerkezet, ami csatlakozás után védetté teszi a viselőt mindenféle telepatikus, elmére ható manipulációtól, legyen az gondolatolvasás vagy az irányítás átvétele a test felett. Túl sokáig nem lehet viselni, mert súlyos károkat okozhat az agyban.

Memóriatörlő
Egy apró szerkezet, amit megvillantva az áldozat előtt abból minden emlékét törölni lehet a beállítások szerint, maximálisan 1 évre visszamenőleg. A villanás után pár perce van a használónak elmondani a tehetetlen áldozatnak az új emlékeit.

Mutáns- és szuperhumán-detektor
Egy detektor, amit a kijelölt személyre irányítva kijelzi a mutáns vagy természetellenes gének jelenlétét az illetőben. Pár másodperc alatt meg lehet vele mondani, ki mutáns vagy szuperhumán.

Őrszemek
Az AIM a polgármester révén szert tett egy tucatnyi új fejlesztésű Őrszemre, melyeknek megkezdték a sorozatgyártását. A fegyvereikben energia alapú töltények vannak. A kisebbek taszítósugarat lőnek, a nagyobb egy ágyú, ami afféle protonrakétát tüzel, akár egy gránát- vagy rakétatöltet, csak kevesebb tűzzel. A végső fegyverük pedig egy képesség-dezintegrátor. Nevéhez hasonlóan kellően bonyolult. Ideiglenesen összezavarja az emberfeletti képességeket. Mondhatni, gátolja őket, de a hatásról nem tudni, meddig is tart. Valószínűleg csak orvosilag lehet újraindítani a képességeket egyes esetekben, míg máskor magától elmúlik a hatás egy idő után. Maga a páncél pedig majdnem teljesen elpusztíthatatlan, arany-titán ötvözet, szinte mindennek ellenáll.

Képességblokkolás
A képességblokkolást az AIM igencsak tökélyre fejlesztette, képesek voltak ezt tárgyakba is beleépíteni (bármilyenbe lényegében). Ilyen technológiával voltak ellátva az őrszemek, illetve a sokat használt nyakörvek is, amiket főleg börtönökben használtak. Manapság a technológia a SHIELD kezében van és a büntetésvégre-hajtásban használják.

Kozmikus kocka
Részletek nem ismertek. (Csak Johanne Jones Tao tud a létezéséről)

Elveszett technológiák/találmányok:
Teleport-karperec
Ghost találmánya tovább fejlesztve, és megspékelve némi Skrull technológiával. A jelenlegi beállításokkal a karperecek viselőinek nagy része a városban és környezetében bárhová eljuthat egy kis monitor segítségével, amin csak be kell jelölni a kívánt helyszínt, de az AIM központi épületében csak bizonyos szintekre mehetnek, amelyekhez engedélyt kaptak. A karperecek viselői, amennyiben egymással kapcsolatban állnak a karpereceik, egyetlen gombnyomással kommunikálhatnak egymással, illetve speciális kiegészítőként látják is egymást a karperecek kijelzőin. Az AIM épületéből minden karperecet be lehet mérni, hacsak azt előtte egy hozzáértő fel nem törte. (Manapság nem működik, mert az AIM műholdrendszere elpusztult)

Regeneráló szérum
Általában injekcióstűvel juttatják az alanyokba ezt a szert, amit egy öngyógyító mutáns véréből készítettek. Szinte percek alatt gyógyít be minden sérülést és növeszt vissza minden elvesztett testrészt. Bizonyos esetekben még meg is fiatalítja kicsit a kezelt alanyt. Túl gyakran nem lehet használni senkin. (nincs belőle egy sem)

Műhold-hálózat
Az AIM egy mindenre kiterjedő műkold-hálózat birtokában van, amellyel az egész világot megfigyelhetik, bárkiről adatokat gyűjthetnek, és szinte centiméteres pontosságban mérhetik be a keresett személyeket, amennyiben nyílt területen tartózkodnak. (Elpusztult!)

Nanorobotok
Új fejlesztésű, mikroszkopikus szerkezetek, melyek egy ember vagy mutáns vérébe kerülve azonnal adatokat kezdenek sugározni a személyről az AIM tudósainak. Akiben ilyen szerkezetek vannak, azokat bárhol, bármikor bemérheti az AIM, sőt irányítani is tudták őket.

A-3000 motor
Ez a kis szépség mesterséges intelligenciával bír, korlátozott mértékű beszédkészség és rövidebb utasítások elvégzése van beleprogramozva, valamint teljesen önvezérlésű. Az AIM egyet gyártott le belőle, melyet Molly Emord nyert meg egy sorsoláson.

Harci páncélzatok
Az AIM katonái a legkülönfélébb páncélokat viselik. Ezek vannak speciális szemüvegek, amelyeken van éjjellátó, hőérzékelő, röntgen, és a legkülönfélébb egyéb beállítások. A kor legfejlettebb fegyverei, az apró pisztolyoktól a hatalmas nyomkövető rakétavetőig, valamint különleges lézersugarat kibocsátó fegyverek, amelyek szinte mindenen áthatolnak. Gránátok, C4, aknák… Vannak páncélok is, amelyek az egész testet befedik, és szinte mindennek ellenállnak, valamint olyan adóvevőkkel vannak ellátva, amelyekkel folyamatosan tarthatják a kapcsolatot egymással. Van bennük egy kis hatósugarú teleportáló készülék, valamint láthatatlanná is tudnak válni.

Krull-páncél
Skrull-Kree-AIM technológiával készített páncélzat, amelyről egyelőre nem sokat tudni, de az biztos, hogy akárki is van benne, ebben a fémrémségben szinte legyőzhetetlen... ha nem teljesen az. A páncélzat gyengébb prototípusát a kiborggá alakított Rorschach viseli.

Szimbionták
Miután az AIM rátette a kezét az egyik első és legerősebb szimbiontára, mely korábban Ivan Pretyakové volt, hosszas kísérletezésbe kezdtek vele. Sikerült az irányításuk alá vonni, és kitenyészteni belőle számtalan ifjabb, gyengébb, de legalább annyira halálos szimbiontát, melyeket az East Side-ra szabadítottak. Ezeket a szimbiontákat az AIM bármikor úgy irányíthatná és alakíthatná őket, ahogy akarná.

Erőtér
Az AIM jelenleg a központi épületét vonta körbe egy minden és mindenki által áthatolhatatlan erőtérrel. Kisebb-nagyobb hasonló erőtereket képesek generálni, amennyiben megfelelő mennyiségű energiaforrás áll hozzá rendelkezésükre. Hasonló technológiát használ a Krull-páncéljuk és annak prototípusa is.

**A Lobostech találmányai**
PókProjekt (Acélpók, Vaspók, stb)
A projekt célja NY legismertebb szuperhősének képességeivel felruházni egy kemény harcra tervezett egyenruhát. A prototípust egy tűzharc során elvesztették azóta a projekt zárolva van.

SzuperKatona Projekt
Ez elvileg Apokalipszis vérével működne. A tudósok elmélete szerint ha megfelelő alanyba fecskendezik a meglévő vért akkor elvileg az megkaphatná eme Alpha osztályú mutáns minden képességét (ezek főleg energia elnyelés, alakváltás és regeneráció)
A Projekt eddig teljes kudarc.
Az X-men nemesisen Zacharias Morsus-Stark (Zack, hannah, Miyako és VS) unokája magán teszteli a vért mivel a gyárból már csak az maradt meg és rajta akkor valamiért működik.

Vízió Projekt
Egy virtuális felügyelő és önálló logikával működő program terve ez. Egy olyané, ami holografikus képen jelenik meg és felügyeli a történéseket. Eddig nem merték alkalmazni most Zöld Manó támadása miatt indították el a projektet és eddig kifogástalan. (Vízió végül elkészült Balthazar Morusus-nak hála és manapság Bosszú Angyalként és a SHIELD biztonsági rendszereként működik)

Űrhajó Projekt
Eddig félkész projekt, de az űrhajó külsőváza már kész.

## **A játékosok találmányai**

**Dr. John Huniver**
1. Mutánsészlelő: A vegyszer hatása nyomán 15 méteres körzetben megérezhető az X-gén jelenléte, legyen az aktív vagy lappangó. Csak mutánsoknál működik.
2. Erőnövelő: Megnöveli a fizikai erőt, bármely fajnál. A hatás átmeneti.

**Farahnaz Soraya Mazandarani al-Semnani**
1. Veszély: Farahnaz doktori munkájának továbbfejlesztése Veszély. A lány 2022-ben SHIELD egyik alszervezetével a Pegazus: Projekttel dolgozott egy kicsit közösen, ahol sikerült a kezét rátennie a Vízió alapprogramjára és saját maga ezt írta át, hogy a Kúria is kaphasson egy saját védelmi rendszert, ami minden mástól teljesen független és mégis el tudja látni az X-men és az iskola körüli teendőket minden téren. Legyen az oktatástól a harcokig, vagy szimulációkig. Egy robot külsőt is kapott a programja, és akkor már hivatalosan is lett neve, Veszély. Eredetileg csak a Veszélyterem felügyelő programjának szánta a lány, de végül úgy megkedvelte a saját kreálmányát, hogy ilyen széles skálára terjesztette a feladatköreit. A fizikai formáját pedig a Pegazusnál gyártották le az X-men számára.

**Tyranis**
1. Phalanx: Tyranis felfedezte/feltalálta a Phalanx-ot. Leginkább a borgra hasonlítanak, ha pontosak akarunk lenni. A Phalanx hódító techno-organikus faj. Kollektív agyuk van, de mind egy-egy egyéniség, saját névvel. Kibernetikus rendszerrel össze vannak kapcsolva, amitől telepatikus-szerűen kommunikálnak egymással. Ez a faj rendkívül gyorsan képes alkalmazkodni a környezeti és a rájuk ható hatásokra. Hála Tyranis tudásának és tervezésének szinte a Thanos és Tyranis által ismert összes fajt képesek asszimilálni és magukba olvasztani. Egyfajta vírust juttatnak az áldozatuk szervezetébe és ennek segítségével veszik át az irányítást felette és asszimilálják a saját kollektívájukba. Eredetileg techno-organikus faj, az első egyedek félig élőlények és félig gépek, de előfordulhat, hogy akit asszimilálnak azok csupán teljesen organikusak, de persze beleépíthetnek gépi részeket, hogy jobban tudjanak alkalmazkodni és tovább élhessenek. Az eredeti képességei az egyednek megmaradnak, de a mesterséges, techno részek képesek legyenek alakváltásra, energiaelszívásra és beépítésre, és ezeket felhasználva képesek legyen különböző offenzív és defenzív képességekre szert tenni.
2. Bandázs: Tyranis második találmánya leginkább egy bandázsnak néz ki és felel meg. A beállítása DNS specifikus a saját génállományra, ezzel a bandázzsal képes más kozmikus eredetű erőket lemásolni, 1 környi szkennelés által és adaptáltatni a saját DNS-ébe ezeket. Az erő nem feltétlen kell élőlényé lenni, ha egy tárgy rendelkezik vele, akkor is képes ezt megtenni. A szerkezet úgy építi bele a lány testébe az új képességet, hogy nem bontja meg annak integritását – még molekuláris szinten sem. A képesség adaptálása 2 körig tart, ezek után már képes azt használni, ha tudta, hogy mit másolt le. Eleinte természetesen nem tökéletesen, gyakorlással fejleszthető.

**Tyranis – Másik Világ**
1. Bomba: Ez annyira nem találmány, de képes atombombát építeni minimális felszerelésből, illetve bombává alakítani a működésképtelen ARC reaktorokat, úgy, hogy abban nincs semmilyen energia. (Ezzel ölte meg Godzillát is)
2. Szuperpáncél: Az igazi találmánya egy szuperpáncél, amit képes elkészíteni bármiféle elektronika nélkül lényegében fémhulladékból, a legtöbb része mechanikus. Ezt építette meg Stark-nak az istenekkel való összecsapás előtt. Képes volt olyan áthidalásokat és mechanikát összehozni, hogy a páncél minden funkciót képes ellátni, amire tervezték alapból, de úgy, hogy nem függ a földi energiáktól, mert képes volt az ARC reaktort a mágikus technológiablokkolásban újraindítani, hogy az ellássa az összeépített páncélt, és ha megint blokkolnák ezt is működésképes maradna. Révén a páncélra ható erőkből szerez magának energiát, így lényegében önmagának generálja a működéshez szükséges energiát.
3. Egy dimenzió/realitásváltó eszköz, ami karperecként és hatalmas gépezetként is használható. A lényege, hogy különböző dimenziók és realitások között lehet vele teleportálni célzottan, azaz a célszemély, vagy számítógép jelöli ki a végcélt az előre kiszámított algoritmusok alapján. A Reneszánsz univerzumban eddig csak a Hydra rendelkezett ezzel az eszközzel és technológiával, most már a SHIELD is Tyra révén. Ezen algoritmusok alapján a SHIELD már érzékeli az összes létező realitást a multiverzumban és többnek a paramétereit is, ahol már jártak a világból mások, illetve ahonnan érkeztek. Ezáltal végre multiverzális szinten is nagy előrelépést ért el a SHIELD és az ARMOR. A technológia létezése szigorúan titkos, hivatalosan nem is létezik, az ARMOR beüzemelte a sajátját, illetve Törpilla rendelkezik egy ilyen alapon működő karperccel, amit a SHIELD-nél van elzárva, ha szüksége lenne rá a lánynak megkaphatja, de logikus következtetések alapján az elzárás mellett döntött, hogy ne kerülhessen a technológia idegen kezekbe.

**Melissa Boltagon és Lyron McKenzie**
1. Atlantiszi faj: Melissa és Lyron a barokk alatt közel 100 évet áldoztak az életükből arra, hogy ezt a genetikai kutatást véghezvigyék. Mostanra sikerült tökéletesíteni és dokumentálni mindezt. A pár képes bármilyen DNS mintából előállítani a ma élő Atlantiszi/lemúriai (Homo Sapiens Mermanus) genomját, szöveteket, szerveket, őssejteket és ezekből teljesen életképes egyedet előállítani/megteremteni. Azaz képesek bármikor újra létrehozni ezt a fajt, ha újra bekövetkezne az, ami a barokk alatt történt, hogy az atlantisziak kihalnak.

## Egyéb találmányok

Instabil molekula: (Alapár 4 kredit)

Az instabil molekula neve talán nem sokaknak mond valamit, de ha arra gondolunk, hogy milyen alkalmazkodó és strapabíró ruhát hordanak például a Fantasztikus Négyes tagjai, akkor már ismerős lehet a dolog.

Atommagok és elektronok ismeretlen összetételű ötvözete ez a fejlesztés, amit instabil molekulának nevezünk. Az összetevők együtt egy speciális energiával rendelkező anyagot alkotnak. Reed Richards, a Fantasztikus Négyes zsenije dolgozta ki ezt az anyagot, főként azzal a céllal, hogy egy elasztikus ruhát lehessen belőle készíteni. Ezzel az átváltozásra, testük kiterjesztésére vagy módosítására képes mutánsok és egyéb lények a nagyobb formájukban sem maradnak mezítelenül és a ruha nem akadályozza őket a képességek használatában sem. Természetesen azóta ő maga is ilyet hord és a ruha vele együtt nyúlik, a feleségéé láthatatlanná válik vele együtt, a Fáklyáé pedig nem ég el. Mr. Fantastic találmánya tehát olyan, mint a bőr meghosszabbítása.

Praktikussága ellenére nem igazán terjedt el az instabil molekula használata.

Ez az anyag sem sebezhetetlen, bár elég nehéz komoly kárt tenni benne. Ennek két módja van:

1. A részecskéket mozgékonyság helyett tétlenségre kell rábírni. Ezt bizonyos kémiai anyagok ötvözete képes lehet elérni.
2. Megfelelő frekvenciára hangolt igen erős sugárzással az atomokat egyidejű mozgásra lehet bírni úgy, hogy ez a kötések szétszakadását, a gyakorlatban pedig ez a ruha megsérülését, „széttörését” jelenti.

Ezeket igen nehéz előállítani, minimum egy zseni tudós és egy halom pénz kell hozzá, hogy egy ilyen ruhának a fenti módszerekkel ártani lehessen.

Az instabil molekulából készült ruha jellemzői:

Követi viselője alakjának változásait, kiterjed, összehúzódik, ahogy a test teszi.
Követi viselője hőmérsékletének változásait, a testből jövő extrém hideg és hő sem árt neki. (Külső hatásokra nem immunis!)
Követi viselője anyagának változását. (Porrá alakulón porként működik, folyékonnyá, légneművé, esetleg energiává is tud válni vagy épp nyúlik, mint a gumi, ha a gazdája ezt teszi.)
Képes megváltoztatni a színét, így viselője akár láthatatlanná is tud válni. Ezt nem minden ruha tudja, sokkal drágábbak az effélék. - ezzel a ruha 5 kreditbe kerül\*
Speiálisan kezelt ruha, bizonyos fokig, hő-, fagy-, ütés-, golyó- és sav álló - ezzel a ruha 5 kreditbe kerül\*

Abban az esetben, ha valaki mindkét extra dolgot szeretné a ruhához, akkor úgy összesen 6 kreditbe kerül

## **Anti gravitációs autók és motorok**

Autók és motorok:

A XXI. században egyre inkább fejlődésnek indult a közlekedés. Rengeteg lépést tettek a környezetbarát utazási módok és a levegőben történő utazás irányában. Új fajta hajtóanyagok jelentek meg, amelyeknek hála a levegő szennyezése minimálisra csökkent a közlekedés okozta problémák területén. A járművek a 2015-ös évtől nagymértékben nekilendültek a fejlődésnek. Olyan típusú újítások jelentek meg, amelyeknek hála akár sérültek vagy vezetésre alkalmatlanok is kocsiba ülhettek, ilyen volt az autóba fejlesztett önműködési rendszer. Az Anti gravitációs mező sikeres fejlesztésével újabb lehetőség nyílott arra, hogy elkerüljék a káoszt a városban, amelyeket a dugók okoztak. Lassan de biztosan létrehozták azt az autót és motort amely nem csak környezetbarát, de repülni is képes volt. Anti gravitációs mezőkkel és különleges hajtóművekkel oldották meg azt, hogy az autók is tudjanak a levegőben közlekedni, ezzel minimalizálva a baleseteket és elkerülve a dugókat. A repülő motorok megjelenésével sokan kényelmesebben motorozhattak a városok fölött, mint az utcákon, és ez megkönnyítette azok életét, akik esetleg maradtak a szárazföldi járműveknél, a repülő autók és motorok árai miatt. Igen. Egy-egy ilyen jármű igen csak borsos áron volt csak beszerezhető.

Autók:

Az autók manapság minden ember életének részét képezik. Mióta a repülő autók forgalomba jöttek a szárazföldi járművek árai olcsóbbak lettek. Egy repülő autó ára ugyanis jóval több volt, mint egy sima szárazföldi járművé. Ennek oka, hogy nagyon komoly felszerelés volt megtalálható benne. Ilyen például a robotpilóta, akadályfigyelő és elkerülő rendszer, a holografikus szélvédő, amelyen rengeteg információt lehet megjeleníteni, akár videó beszélgetéseket is lehet folytatni, ha úgy van beállítva a rendszer. A műszerfar is eléggé komoly technológia birtokába jutott. Az üveglapos komputerek kerültek itt is beépítésre, míg a kormány leginkább egy versenyautó kormányára hasonlított. A műszerfal kiépítésének hála nem kellett gombokkal vesződni, és az indítás is azonosító kódok alapján működött, kiegészítve az ujjlenyomat leolvasó rendszerrel. Hangazonosító és ezáltal hang általi irányítás is be lett építve a gépbe arra az esetre, ha a használója fontos munkát akar folytatni, amik elér A pontból B pontba.
Az ilyen autók még a legalapvetőbb felszereléssel is: 5 kreditbe kerülnek, a javításuk pedig szintén elég drága mulatságnak számít.

Motorok:

A motorok is sokat fejlődtek az évek során. Az alap modellek csak repülésre voltak alkalmasak és technológiailag nagyon kevés olyan dolog volt benne, amire ténylegesen nem volt szükség. Megtalálható volt bennük a repüléshez szükséges hajtómű, és biztonsági rendszerek, egy üveglapos műszerfallal és a megszokott motorkormánnyal. Ezek még slusszkulcs segítségével indultak.
A luxus motorok már egyaránt képesek voltak a szárazföldön és a levegőben is közlekedni. Hasonlóan az autókhoz itt is holografikus kivetítő is megtalálható. Az indítás ujjlenyomat és azonosító kód alapján működik. A műszerfal itt is üveglapos megoldáson alapszik. Rengeteg olyan lehetőséget hordoz magában, amelyet az alap kategóriás légi motorok nem tesznek elérhetővé.
Eme járművek árai szintén sokkal magasabbak, mint a szárazföldi motoroké. Az olcsóbb kategória árai is 4 kreditnél kezdődnek.

## **Roxxon**

Regeneráló szérum
Általában injekcióstűvel juttatják az alanyokba ezt a szert, amit hivatalosan szintetikusan készítettek (a valóság, hogy egy öngyógyító mutáns véréből). Szinte percek alatt gyógyít be minden sérülést és növeszt vissza minden elvesztett testrészt. Bizonyos esetekben még meg is fiatalítja kicsit a kezelt alanyt. Túl gyakran nem lehet használni senkin. (ára 2kredit/darab)
2027. március végétől újra forgalomban van

## **AIM Birodalom**

**Zöld energia**

**Energiaellátás**

A technológia fejlődésével a környezetkímélő energiafejlesztés módja is rengeteget javult. A Föld által nyújtott, megújúló energiaforrásokat immár jobban ki lehet használni, és több energiát lehet belőlük kinyerni a környezet károsítása nélkül.

*A.R.G. reaktor*

Az A.I.M. áltak kifejlesztett reaktor, aminek a segítségével az eddig ismert Napelemek energiatermelésénél jóval nagyobb mennyiségű energiát lehet létrehozni.
A szerkezet ugyancsak napelemek segítségével gyűjt energiát, azonban az így gyűjtött energia egy részét arra használja, hogy a teljesítményt fokozza és még több erőt tudjon kinyerni a napsugárzásból. Számos A.I.M. intézet fel van szerelve ilyen reaktorokkal, amiknek köszönhetően nem csak a saját teljes energiaszükségletüket tudják le, hanem a környező területeket is el tudják látni.
Sok helyen fejlesztett reaktorok vannak, amiknek a mérete és az ára jóval magasabb, azonban képesek oxigént termelni és tisztítani a meglévő levegőt.

*Szélturbinák*

A szélturbinák annak idején rengeteg hasznos energiát termeltek a világnak, számos helyen létesítettek ún. "farmokat" a turbináknak. Azonban ezen szerkezetek nagy helyigényűek és madarakra károsak voltak, így nem tudtak tiszta hasznot hozni.
Az A.I.M. gyártmánya, az A.R.G. reaktorhoz hasonlóképpen működő szélturbinák, amik több energiát termelnek és a kis mérerüknek köszönhetően a légi életre veszélytelenek. Az elterjedésüknek hála rengeteg épületen megtalálhatóak, így a farmok létesítése feleslegessé vált.

*Vízerőmű*

Leginkább a tengerpartokon bukkannak fel az ún. Hullámerőművek, amik a környezet szennyezése nélkül fejlesztenek energiát, méghozzá nagy mennyiségben.

*Bio üzemanyag*

Az A.I.M. tudósai által piacra dobott környezetkímélő üzemanyag, ami 100%-ban természetes anyagokból(főként a felfejlesztett biomasszából) készült, így egyáltalán nem károsítja a környezetet.
A kőolaj/földgáz származékokat mára teljesen kiszorította, szinte már mindenhol, minden motortípushoz kapható, ráadásul az ára is kedvezőbb.

**Környezettisztítás**

Az emberiség feljlődésének hála a környezetet számtalan módon szennyezzük, mind víz, föld, vagy levegő szennyezéssel. Szerencsére az utóbbi időkben az A.I.M. tudósai találtak egy megoldást a problémára.

*"Tisztító baktérium"*

Ezek a mikroorganizmusok a jövő megmentőiként bukkantak fel az A.I.M. laborjaiban és számtalan teszt után ezek a teljesen kontrollálható baktériumok használatba kerültek.
Hála a különböző reagens vegyületeknek, ezek a baktériumok számtalan területen használhatóak.

Növények:

A baktériumok felhasználhatóak bármilyen növény táplálásához.
- A baktériumok bekebelezik a növényre ártalmas dolgokat, mint fertőzések, gombák és hasonlók
- A baktériumok saját magukat használják fel a növény víz és tápanyagszükségletének kielégítésére, így kevesebb vízzel és kevésbé tápanyagdús talajban is túléli
- A baktérium "feltuningolja" az adott növényt, így az jóval ellenállóbb lesz, több oxigént termel, a terméshozama bő és gyors(az eredeti idő fele)
- A megfelelő dózist adva csak havonta kell újra "meglocsolni" őket a baktériummal
- A baktériumnak hála más típusú növények is meg tudnak élni számukra szélsőségesebb környezetekben is(lehetővé teszi például szőlő termesztését a sivatagban, ha kellő talaj, víz és baktériumellátásban részesül)

Szennyeződés eltávolítás

- A vízbe juttatva képes felkutatni és bekebelezni a káros anyagokat, mint olaj és tengeri hulladékok
- A baktérium a vízbe kerülve ezen kívül még tápanyagként is szolgál a vízi növények/kisebb halak számára, amik így jobban nőnek, szaporodnak
- Földbe juttatva képes a talaj szennyezettségét is megtisztítani, valamint levegőbe kerülve a légszennyezéssel is elbánik

Oltóanyag
- Emberi/állati szervezetbe juttatva erősíteni tudja az immunrendszert
- Hátránya, hogy a szervezetben nem termelődik újra, így a védettség érdekében gyakori(évi) oltások kellenek
 Írta: Phobia